लीबिया के खिलाफ अंतरराष्ट्रीय सेना का साथ देगा कतर  
बेनगाझी पर कब्जा जमाए विद्रोहियों के समर्थन में अमेरिका, फ्रांस और ब्रिटेन की गठबंधन सेनाओं ने हवाई और जल मार्ग से हमले किए हैं।
कतर ने लीबिया के खिलाफ अक्रामक अंतरराष्ट्रीय सेना का हिस्सा बनने का फैसला किया है। फ्रांस के रक्षा मंत्रालय के एक प्रवक्ता लॉरेंट तेइसीर ने एक रणनीतिक केंद्र पर कतर के चार युद्धक विमानों की तैनाती के फैसले का स्वागत करते हुए कहा कि यह इस अभियान में अरब की हिस्सेदारी का प्रतीक है।  लीबिया के दूसरे सबसे बड़े शहर बेनगाझी पर कब्जा जमाए विद्रोहियों के समर्थन में अमेरिका, फ्रांस और ब्रिटेन की गठबंधन सेनाओं ने हवाई और जल मार्ग से हमले किए हैं। लीबिया के खिलाफ कार्रवाई में फ्रांस के करीब 15 विमान शामिल हुए हैं।